**Dječji vrtić Opatija**

**Ulica Antonta Mihića 5 a, Opatija**

**Opatija, 21. svibnja 2020.**

**UPUTE RODITELJIMA TIJEKOM TRAJANJA EPIDEMIJE COVID - 19**

Upute su izrađene sukladno uputama HZJZ za sprječavanje i suzbijanje epidemije COVID-19 u kojima se osigurava smještaj djece rane i predškolske dobi u vrtiće.

* Roditelj/skrbnik upoznat je s uputama HZJZ o boravku djece u predškolskoj ustanovi za vrijeme epidemije COVID-19 u cjelini.
* Roditelji ne dolaze u pratnji djeteta ako imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi s COVID-19.
* Roditelji ne dovode dijete u ustanovu ako dijete ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjeru samoizolacije ili ako je dijete zaraženo s COVID-19.
* Roditelj je obavezan odmah obavijestiti ravnateljicu na broj mobitela 099 267 00 52 o sumnji ili dijagnosticiranju COVID-19 djetetu ili nekom od ukućana ili bliskim kontaktima, kako bi se obavijestila epidemiološka služba.
* Djeca sa zaraznim bolestima također ne mogu dolaziti u vrtić.
* U slučaju promjene zdravstvenog stanja djeteta, bez obzira na prisutnost povišene tjelesne temperature (iscjedak iz nosa, proljev, povraćanje, kašalj,…) roditelj/skrbnik bit će pozvan te će doći po dijete u najbržem mogućem vremenskom periodu. Roditelj/skrbnik je dužan obratiti se pedijatru i nakon obavljenog pregleda javiti informacije o zdravstvenom stanju djeteta zdravstvenoj voditeljici DV Opatija na broj mobitela 099 560 21 16.

**DOVOĐENJE DJETETA U USTANOVU I ODLAZAK IZ USTANOVE**

Roditelji/skrbnici dovode djecu u vrtić i iz vrtića odvode na sljedeći način:

* Roditelji dovode djecu u vrtić u sve objekte (Opatija, Lovran, Volosko, Ičići, Veprinac) u razdoblju od 6:00 – 8:30, a u popodnevnu smjenu u Smjenskoj grupi (u vrtiću Opatija) od 11:00 – 11:30
* Nakon 8:30 ulazna vrata vrtića se zatvaraju i roditelji više neće moći ući u vrtić (osim u iznimnim slučajevima prema dogovoru)
* Po ulazu u prostor dječjeg vrtića roditelji/skrbnici dezinficiraju obuću na dezbarijeri (otirač s dezinficijensom) i ruke
* U pratnji djeteta dolazi samo jedan roditelj koji uvodi dijete do garderobe ispred sobe dnevnog boravka gdje ga preobuva i skida jaknu
* Roditelj/skrbnik predaje dijete odgajatelju na ulazu u sobu dnevnog boravka i NE ulazi u sobu dnevnog boravka
* Roditelji/skrbnici se ne zadržavaju u prostorima vrtića te izbjegavaju fizički kontakt (bliski kontakt) s drugom djecom, roditeljima/skrbnicima te djelatnicima vrtića (ukoliko to nije nužno potrebno)
* Ne preporuča se duža komunikacija roditelja i odgajatelja prilikom preuzimanja djeteta
* Svaku informaciju o djetetu koju smatra važnom, roditelj/skrbnik može odgajateljima proslijediti putem e-maila ili javiti telefonski, a isto tako čini i odgajatelj
* Odlazak iz vrtića u svim objektima (Opatija, Lovran, Volosko, Ičići, Veprinac) moguć je u periodu

od 12:30 – 13:00 sati za djecu koja koriste 5,5 satni program, a od 15:30 – 17:00 za djecu koja koriste 10 satni program kada će vrata vrtića biti otvorena, a za smjensku grupu (u vrtiću Opatija) prema unaprijed dogovorenom rasporedu sukladno radnom vremenu roditelja

* Uputno je da roditelji/skrbnici na ulazu zadržavaju fizičku distancu od 2 metra jedan od drugoga.
* Roditelj/skrbnik donosi ruksak s rezervnom odjećom i djetetovim stvarima (po mogućnosti pripremiti stvari za period od tjedan dana)
* Ruksak s opremom sadrži: pidžamu, rezervnu odjeću i obuću (donje rublje, čarape), pelene, dudu, bočicu za one koji ih koriste, a koje iz epidemioloških razloga ostaju u vrtiću. Ukoliko je potrebno, roditelj/skrbnik i tijekom tjedna donosi čistu odjeću i potrebne stvari.
* Svakog petka, roditelj donosi novu rezervnu odjeću koju će dijete koristiti tijekom idućeg tjedna i sprema ju u garderobni ormarić. Odjeća će stajati nekorištena preko vikenda u vrtiću i počet će se koristiti od ponedjeljka.
* Preporuča se da se roditelji ne zadržavaju u grupicama ispred vrtića.

*Molimo roditelje za potpuno pridržavanje svih navedenih mjera, kako bismo zajedničkim snagama i vlastitom odgovornošću spriječili mogućnost pojave zaraze zbog naših propusta.*